b'\n_START_ARTICLE_\nTomislav Vukovi\xc4\x87\n_START_PARAGRAPH_\nTomislav Vukovi\xc4\x87 (Subotica, 1955.), hrvatski je novinar, teolog i kr\xc5\xa1\xc4\x87anski publicist iz Vojvodine.\n_START_SECTION_\n\xc5\xbdivotopis\n_START_PARAGRAPH_\nTomislav Vukovi\xc4\x87 ro\xc4\x91en je 1955. godine u Subotici. U rodnoj Subotici zavr\xc5\xa1io je osnovnu i srednju \xc5\xa1kolu. Nakon gimnazije odlazi studirati u Zagreb, gdje je diplomirao na Teolo\xc5\xa1kom fakultetu, a studirao je i na Filozofskom fakultetu._NEWLINE_Od 1989. godine uz manje prekide bavi se novinarstvom. Sura\xc4\x91ivao je s ve\xc4\x87im brojem listova, kao \xc5\xa1to su Danas, Duh zajedni\xc5\xa1tva (glasilu \xc5\xbeupe sv. Mihaela arkan\xc4\x91ela u zagreba\xc4\x8dkoj Dubravi), Fokus, Hrvatsko slovo, budimpe\xc5\xa1tanski Hrvatski glasnik, suboti\xc4\x8dka Hrvatska rije\xc4\x8d, Ve\xc4\x8dernji list, Vjesnik i Suboti\xc4\x8dke novine. Danas radi u Glasu Koncila._NEWLINE_Pod svojim imenom priredio je i objavio knjigu Srpska pravoslavna crkva i Srbija u II. svjetskom ratu koja je objavljena kao podlistak u Glasu Koncila po\xc4\x8detkom 1990. godine u dogovoru s Ljubicom \xc5\xa0tefan od materijala kojeg je ona poslala iz Beograda. Umjesto Ljubice \xc5\xa0tefan potpisao je knjigu Mozaik izdaje, izdatu od Hrvatskog knji\xc5\xbeevnog dru\xc5\xa1tva sv. \xc4\x86irila i Metoda u Zagrebu 1991. godine.'